Okresná prokuratúra Bratislava I 
Kvetná 13, 820 05 Bratislava 2

Sp. zn. : 3 Pv 614/13/1101	Bratislava I, 22.4.2015
EEČ : 2-8-101-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 22.4.2015, spisová značka 3 Pv 614/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
28. 08. 2013 v čase okolo 01:00 hodiny v Bratislave, na Štúrovej 15, bolo po jeho predvedení na Obvodné oddelenie PZ Bratislava Staré Mesto - stred a umiestňovaní do miestnosti pre predvedené osoby, kedy bol vyzvaný na vyloženie všetkých vecí, keďže osoby umiestňované do tejto miestnosti nesmú mať pri sebe žiadne osobné veci, zistené, že u seba neoprávnene prechovával igelitové vrecko so sušenou rastlinou, pričom vykonanou epertízou Kriminalistickým a expertíznym ústavom PZ Bratislava bolo zistené, že ide o rastlinu konope s hmotnosťou 79 mg, ktorá obsahovala viac ako 10 mg účinnej látky tetrahydrokanabinol, ktorá je spôsobilá po aplikovaní ovplyvniť stav ľudskej psychiky pôsobením na centrálny nervový systém a z uvedeného množstva  by bolo možné pripraviť jednu obvykle jednorázovú dávku drogy, pričom rastlina rodu Cannabis je podľa zákona číslo 139/1998 Z. z. v znení noviel zaradená do I. skupiny omamných látok a tetrahydrokanabinol (účinná látka - THC) je v zmysle citovaného zákona zaradená do I. skupiny psychotropných látok.

Uznesením prokurátora Okresnej prokuratúry Bratislava I zo dňa 22.4.2015, spisová značka 3 Pv 614/13/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Bratislava I  číslo konania 3 Pv 614/13-1101-8 z 05. februára 2014 bolo podľa ustanovenia § 216 odsek 1 Trestného poriadku podmienečne zastavené trestné stíhanie obvineného ml. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi  podľa § 171 odsek 1 Trestného zákona.
     
Podľa § 216 odsek 2 Trestného poriadku bola obvinenému určená skúšobná doba v trvaní dvanásť (12) mesiacov od právoplatnosti uznesenia o podmienečnom zastavení trestného stíhania, ktorá mu uplynula dňom 28. februára 2015.

Preskúmaním na vec sa vzťahujúceho spisového materiálu som zistila, že obvinený ml. XXXXX v skúšobnej dobe podmienečného zastavenia trestného stíhania, od 28. 02. 2014 do 28. 02. 2015, viedol riadny život, pretože v tomto čase, podľa odpisu z registra trestov z 02. 03. 2015, nespáchal žiaden ďalší trestný čin a podľa oznámenia Okresného úradu v Bratislave zo 16. 03. 2015 sa nedopustil ani priestupku.  

Na základe uvedených skutočností som dospela k záveru, že obvinený XXXXX sa v skúšobnej dobe osvedčil a preto som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Pažitná
prokurátorka